Mauna Loa is 'n aktiewe vulkaan op Big Island (Hawaii), die grootste eiland van die Amerikaanse deelstaat Hawaii, en een van altesaam vyf vulkane waaruit hierdie eiland bestaan. Mokuʻāweoweo, een van talle slakkekeëls op die piekplato, is een van die hoogste punte in die deelstaat op 'n hoogte van 4 169 meter (13 679 voet) bo seevlak. Mauna Loa is een van die hoogste bergpieke ter wêreld as 'n mens sy hoogte vanaf die voet meet wat teen 'n diepte van 5 800 meter (19 000 voet) onder die seespieël van die Stille Oseaan lê. Mauna Loa bereik sodoende 'n totale hoogte van 9 969 meter (32 709 voet). In die inheemse Hawaiïese taal beteken Mauna Loa letterlik "Lang Berg", 'n verwysing na sy groot uitbreiding oor die hoofeiland van Hawaii. Mauna Loa staan vandag veral bekend vir sy sterrewagte teen 'n hoogte van 3 397 meter. Mauna Kea (en) "Mauna Loa, Hawaii". Peakbagger.com. Besoek op 30 April 2015. Wikimedia Commons het meer media in die kategorie Mauna Loa.